Tot a punt per al FRA 2011
01/08/2011

# Tot a punt per al FRA 2011

*   01/08/2011
*   [Imprimir](#)
*   Compartir
*    https://www.alaquas.org/documento.asp?id\_do=12812

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12812%2F0&title=Ajuntament%20d%27Alaqu%C3%A0s.%20Premsa.Tot%20a%20punt%20per%20al%20FRA%202011)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12812/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12812/25082011dsc01392_Form_4.jpg)](https://www.alaquas.org/ficheros/documentos/2011/2/12812/25082011dsc01392_Form_10.jpg "<a href='https://www.alaquas.org/ficheros/documentos/2011/2/12812/25082011dsc01392_Form_10.jpg' target=_blank><i class='fa fa-external-link' aria-hidden='true'></i>.Tot a punt per al FRA 2011</a>")

L'Ajuntament d'Alaquàs i l'associació aFRA presenten la 17 edició del Festival Rock d'Alaquàs que se celebrarà el dissabte 27 d'agost a partir de les 22:30 hores en el parc de la Sequieta

El dissabte 27 d'agost a les 22:30 hores tindrà lloc el 17 Festival de _Rock_ d'Alaquàs patrocinat i organitzat per l'Ajuntament d'Alaquàs amb la col·laboració de l'Associació aFRA. El FRA serà un any més una aposta musical gratuïta i tot un referent pel que fa a festivals de les seues característiques a la Comunitat Valenciana. L'Ajuntament d'Alaquàs ha realitzat un gran esforç econòmic perquè els joves d'Alaquàs tornen a disfrutar enguany d'una nova edició del FRA.

L'edició d'enguany combinarà grups de reconegut prestigi nacional amb la participació de grups locals, fruit del compromís de l'Ajuntament d'Alaquàs per promocionar la música que es produeix en la localitat. El cartell d'enguany estarà encapçalat pels gallecs **Triángulo de Amor Bizarro** i la formació catalana **Mujeres**. Actuaran també els valencians **Lehnmotiv** i els grups locals **Bluemoon** i **Flowrituras**.

Destaca especialment enguany la zona chill-out que comptarà amb Dj's d'Alaquàs, com són NoComments (kike Vega), Sergio Blanca, Papu (Qoqoa/Mamboo), Riddimwize Dj's, Kude A Bamba i Bad Foundation

**Triángulo de Amor Bizarro** es va formar l'any 2004 com una banda d'_Indie_ _rock_ amb influències de grups britànics com _The Beach Boys_ o _Shoegaze_. Des dels seus inicis han collit diversos èxits, sent considerats en aquests moments els millors exponents de "la xicoteta indústria musical" per haver aconseguit quatre guardons en els Premis de la Música Independent: premi als millors artistes del 2011, al millor àlbum, al millor àlbum de _rock_ i al millor directe. A Alaquàs presentaran el seu últim treball _Año Santo,_ un dels millors acollits pel públic segons la crítica musical. El disc els ha permés actuar en festivals com el FIB de Benicàssim i en el Corona Capital de Mèxic.

La nota musical de _garatge_ i _punk-rock_ la posaran enguany els catalans **Mujeres,** amb un directe en què predomina l'hiperactivitat, els sons _sixties_, les guitarres agressives i la intensitat a l'estil de bandes com _Black Lips_ o _Jonathan_ _Richman_. Presentaran el disc ‘S/t' **(Sons 2009),** primer àlbum d'este grup que ja s'ha posicionat com una de les bandes més atraients del panorama musical. Iago, Martí, Martín i Pol formen este grup caracteritzat per la seua energia i explosió.

El FRA presentarà també al grup valencià **Lehnmotiv**, nascut l'any 2007 davall la influència de diversos estils musicals. A Alaquàs donaran a conèixer el seu nou àlbum _Deja sentí,_ un nou àlbum amb nou cançons d'ensomni que comprenen diversos estils musicals com la melancolia _pop_/_rock_ i l'_indi_ més enèrgic. El resultat és un disc intens, que transmet tota l'energia de Lehnmotiv, 9 cançons que suposen una proposta diferent dins de l'_indie_/_rock_ alternatiu cantat en castellà.

Des d'Alaquàs i amb una llarga trajectòria musical ve la formació **Bluemoon**, nascuda a l'any 1979. Junt amb els Rock ‘n' Bordes van ser la banda emblemàtica del moviment _rockabilly_ de la ciutat de València a finals dels anys 80, amb la particularitat, a més, de ser el primer d'ells a gravar i traure un disc al mercat. La veritat és que, a més de ser els primers a editar, també van ser els primers a formar-se ja que, encara que no van gravar cap disc fins a la segona meitat dels 80, ja existien com a grup en el 1979.

Com a grup local actuarà també **Flowrituras**, un grup de _hip hop_ _reggae_ format per dos joves d'Alaquàs: Ximo i Miguel. La seua música és expressió i necessitat personal, res de competicions. Amb un estil variat en el que predomina el _reggae_ i el _rap_.

Es defineix així la que serà la 17 edició d'un festival que any rere any, guanya adeptes i es converteix en una data assenyalada per als aficionats de la música _indie_, grans grups i mitjans de comunicació, i que a més continua mantenint un dels seus signes d'identitat, que és la seua gratuïtat.